dh-unibe/image-text_koenigsfelden-charters-post-1500 huggingface dataset:
Ich, Engelhart hˀre zuͤ Winsperg, ✳ minˀ gnedign̄ hˀschaft von Oͤstˀrich ✳ lantvoͤgt, ✳ tuͤn kunt, ✳ dz fùr mich kam ✳ der
vest ritter hˀn Henman von Rinach von lehen wegn̄ ✳ der obgn̄̄ minˀ hˀschaft von Oͤst₎ man ✳ und offnet do
vor mir, ✳ wie die erber froͧw ✳ Adelheit Schererin vō Mellingen ✳ ✳ und Niclaus Scherer, selig, ir sun, ✳ in rechtˀ
gemeind wise ✳ dise nachgeschribn̄ lehen ✳ von der selbn̄ minˀ herschaft hrˀ bracht ✳ und gehebt hettn̄ ✳ und sy
noch hett und niesse. ✳ item fùnf stuk gelts ze Birmistorf in dem dorff, gelegn̄ zwùschent dem vare ze
Windisch und ze Baden. ✳ item drû stuk gelts ✳ uf Rùdlon, ob dem Nûwenhof, ✳ uf ennent dem var ze Wettingē. ✳
it̄ und zwoͤi stuk gelts ✳ in der Obern Salach ze Mellingen, ✳ nempt man die Obrest Salach, ✳ als disù guͤt
und stuk ✳ der gemeind brief wol lùtert. ✳ ✳ won nu der selb ir sun vor ir ✳ in tods wise abgangen weˀ ✳
und das lehen von der gemeind wegn̄ an si kom̄ weˀ, ✳ ✳ so hett si dasselb lehen und guͦt ✳ mir, an miner
obgen̄ herschaft statt, ✳ als einem lantvogt ✳ gewaltig und mechtig ✳ semlicher und merer sach frilich
und bedachtlich ✳ bi gantzer vˀmugent irs libes, gesunt ir sinn uff gesendt ✳ bi dem egn̄̄ von Rinach in
min hand als lehens und landes recht ist. ✳ ✳ und batt mich, es widˀumb lihen ✳ ze stund an statt
dem erbnˀ Uͦlman Gernass ✳ von Mellingen und ✳ Frênen, ✳ siner elichn̄ husfroͤwen, ✳ der egen̄̄ Adelheit
Schêrerin tochter, ✳ die bett ich von dem egn̄̄ von Rinach erhort, ✳ als von einem miner herschaft man,
bi dem lehen naͤch lehens recht ufgesendt werdent. ✳ und nam dz lehen ✳ und guͦtˀ in namen der egn̄̄
Adelheit Schererin uff ✳ und leh si an statt wider umb gegenwùrtenklich ✳ dem egn̄̄ Uͦlman Gernass und
siner husfroͤwen in rechter gemeind wise, ✳ wz ich im von recht ✳ odˀ von gewonheit minˀ herschaft daran
ze lihen han, ✳ lihen sol odˀ mag ✳ nach lehens und landes recht ✳ dien zwein personen inn ze habn̄, ze
niessen, besetzzen und entsetzzen, ✳ als lehens recht ist, ✳ doch minˀ herschaft an der manschaft unschedlich,
mit einem trager, ✳ ob es an die froͤwen ze vall kaͤm, ✳ an geverd, ✳ mit urkùnd ditz briefs, besigelt offenl̄
mit minem eigen anhangendn̄ insigel, ✳ gebn̄ ze Baden, ✳ am nechstn̄ mentag vor sant Gallen
tag, ✳ nach Crists gebùrt ✳ tusent drùhundtˀ und nûntzig jar, ✳ dar naͤch im dritten jar.
Konigsf. 426
Kgsf. 426
393 ✳
K
E 23
1393 ✳
Staatsarchiv
AARGAU
ein lechen br₎ wist uff ✳
Uͦlmans ✳
Gernas
zuͦ Birmistorff ✳ Windisch uff
dem Ruͤbler und Nùwēhoff ✳
A 31
der Gernas